open-index/open-wikipedia-markdown huggingface dataset:
13 di novèmber

**13 di novèmber** ta e di 317 dia di aña (318 den un schrikkeljaar) riba e kalènder gregoriano. Ta resta 48 dia pa e aña terminá. 

## A sosodé
* 1985 - Na Colombia e erupshon di volkan Nevado del Ruiz ta laga 23.000 morto atras den e pueblo di Armero.
* 1994 - Votadónan na Suesia ta disidí, mediante un referèndum, pa uni na Union Oropeo.

## A nase
* 1961 - Steven Martina, negosiante kurasoleño i polítiko.
* 1969 - Roswitha Lopez, landadò sinkronisá i atleta olímpiko di Aruba.

## A fayesé

## A selebrá/konmemorá
*  - Dia di Periodista
14 di novèmber

**14 di novèmber** ta e di 318 dia di aña (319 den un schrikkeljaar) riba e kalènder gregoriano. Ta resta 47 dia pa e aña terminá. 

## A sosodé
* 1922 - Na Reino Uni, BBC (British Broadcasting Corporation) ta inisia su servisio di radiodifushon.

## A nase
* 1948 - Carlos III, monarka di Reino Uni i "Commonwealth realms"

## A fayesé
* 1913 - Antonius van Koolwijk (77), klero hulandes konosí pa su investigashon arkeológiko riba e kultura indjan na islanan ABC na fin di siglo 19. 
* 1868 - Reinier Frederik van Raders (74), gobernador di Kolonia Kòrsou (1836-1842, 1844-1845).

## A selebrá/konmemorá
* Dia Mundial di Diabétis
* Dia Internashonal kontra Trafikashon Ilegal di Patrimonio Kultural
15 di novèmber

**15 di novèmber** ta e di 319 dia di aña (320 den un schrikkeljaar) riba e kalènder gregoriano. Ta resta 46 dia pa e aña terminá. 

## A sosodé
* 1889 - Mareshal Deodoro da Fonseca ta deklará Brasil un repúblika despues di a baha emperador Pedro II den un golpe militar.
* 1953 - Na Venezuela a funda e kanal di televishon Radio Caracas Televisión.
* 1954 - E di tres elekshon pa Parlamento di Antias Hulandes a tuma lugá na e seis isla di Antias Hulandes.
* 1955 - Konseho Insular di Aruba a aprobá pa medio di un dekreto insular e eskudo di Aruba.
* 1958 - Na Oranjestad, Aruba a tuma lugá e apertura ofisial di e edifisio “Cultureel Centrum Aruba”, awor konosí komo “Kas di Kultura”.
* 1969 - Na Columbus (Ohio), Dave Thomas ta habri e promé restourant "Wendy's Old-Fashioned Hamburgers".
* 1970 - Museo Hudiu Kultural-Históriko di Kòrsou a habri su portanan den Punda, Willemstad.
* 1988 – Konflikto israelí-palestino: e Konseho Nashonal palestino ta deklará Palestina un estado independiente.
* 2019 - Na Otrobanda a habri e hospital nobo, Curaçao Medical Center (CMC).

## A nase

## A fayesé

## A selebrá/konmemorá
*  - Dia di Rei
*  Organisashon Mundial di Salú - Día Mundial sin Alkohòl.
*  - Dia di Repúblika
*  Palestina - Dia di Independensia
Rafael Orozco Maestre

**Rafael José Orozco Maestre** (☆ 24 di mart 1954 na Becerril, Colombia – † 11 di yüni 1992 na Barranquilla) tabata un kantante i kompositor kolombiano di vallenato. Huntu ku Israel Romero e tabata fundadó di e agrupashon musikal *El Binomio de Oro* i tabata su bos prinsipal di 1976 te 1992.

## Diskografia
### Album
* *Adelante* (1975)
* *Con Emoción* (1975)
* *Binomio de oro* (1977)
* *Por lo alto* (1977)
* *Enamorado como siempre* (1978)
* *Los Elegidos* (1978)
* *Súper vallenato* (1979)
* *Clase aparte* (1980)
* *De caché* (1980)
* *5 años de oro* (1981)
* *Festival vallenato* (1982)
* *Fuera de serie* (1982)
* *Mucha calidad* (1983)
* *Somos vallenato* (1984)
* *Superior* (1985)
* *Binomio de oro 1986* (1986)
* *En concierto* (1987)
* *Internacional* (1988)
* *De Exportación* (1989)
* *De fiesta con binomio de oro* (1990)
* *De américa* (1991)
* *Por siempre* (1991)

## Link ekterno
* Rafael Orozco discogs
Watty Vos

**Edgard Joaquin (Watty) Vos** (☆ 16 di augustus 1937 na Oranjestad - † 6 di januari 2001 na Houston) tabata un politico Arubiano. E tabata minister di Husticia y Salubridad di 1986 te 1989 y minister di Husticia y Obra Publico di 1994 te su fayecimento dia 6 di januari 2001. Previamente e tabata minister di Antias Hulandes y vicepremier den Gabinete Evertsz di 1973 pa 1975.

## Biografia
Watty Vos a nace dia 16 di augustus 1937, na Weststraat 16 den Rancho, un bario historico di Oranjestad. E tabata e di 4 for di 5 yiu di e pareha Salomon y Genoveva Vos-Tromp. Como studiante Watty a bay St. Dominicus College. Despues di caba MULO na 1955 el a drenta servicio di Teritorio Insular di Aruba. Vos a continua studia, obteniendo su diploma di adjunct-commies y abogado na 1970. 

Na 1993 Vos a casa cu Tibizay Ureña y hunto nan a haya dos yiu. El a fayece dia 6 di januari 2001 na edad di 63 aña den un hospital na Houston (Merca). Pa mas di tres aña e tabata sufri di e efectonan di cancer limfatico. Como minister den funcion el a ricibi e honor di un entiero estatal. 

### Carera deportivo
Den añanan 1950 y 1960 Vos tabata activo den deporte di futbol. E tabata hungado y miembro di directiva di SV Aruba Juniors y internacionalista den e seleccion di Aruba y e seleccion di Antias. E tabata forma parti di e seleccion Antiano dia e ekipo a gana na Cuba e medaya di plata tras di Costa Rica y tambe ora el a logra medaya di plata tras di Mexico den e Weganan Centroamericano y di Caribe na Puerto Rico. 

### Carera politico
Na aña 1971 Vos ta drenta arena politico. E tabata co-fundador di partido MEP, pa cual partido e ta wordo elegi miembro di conseho insular na 1971 y miembro di Parlamento di Antias Hulandes na 1973. Di december 1973 te december 1975 e tabata Minister di Husticia y Vice Premier di Antias Hulandes den Gabinete Evertsz, sigui pa diputado di Colegio Ehecutivo di Aruba y alabes miembro di conseho insular di mei 1976 te februari 1977. 

Despues di bandona partido MEP na 1977 Watty Vos ta funda y lidera partido RUBA, cual den eleccion di 1979 ta obtene dos asiento den conseho insular di Aruba. Na 1982 RUBA ta uni cu AVP, partido cu Vos ta keda miembro te su fayecimiento. Vos tabata miembro di Conseho Insular di 1977 te 1985. Desde prome di januari 1986 te 8 di februari 1989 el a fungi como Minister di Husticia di Aruba den gabinete Henny Eman I y desde prome di september 1994 te 6 di januari 2001 como Minister di Husticia y Obra Publico den gabinetenan Henny Eman II y III. Entre februari 1989 y september 1994 e tabata miembro di Parlamento di Aruba.

## Honor
Vos a wordo condecora como Cabayero ("Ridder") den Orden di Leon Hulandes na 1980 y a promove na 1990 pa Comendador ("Commandeur") den Orden di Oranje-Nassau. E scol di polis na San Nicolas den bario di Lago Heights, funda na 1975 pa Watty Vos,  ta carga su nomber *"Politie Opleidingsinstituut Edgar Joaquin (Watty) Vos"*.  

Na 2020, despues di a completa Ringweg 3, e caretera di dos via cu ta conecta Aeropuerto Internacional Reina Beatrix cu e zona hotelero na Eagle Beach via Cumana, a duna esaki oficialmente e nomber *"Watty Vos Boulevard"*.
8 di desèmber

**8 di desèmber** ta e di 342 dia di aña (343 den un schrikkeljaar) riba e kalènder gregoriano. Ta resta 23 dia pa e aña terminá. 

## A sosodé
* 1954 - Efraïn Jonckheer ta bira ofisialmente e promé premier di Antias Hulandes.
* 1982 - Asesinatonan di desèmber. Diessinku siudadano sürnameño ta wòrdu tirá mata riba òrdu di Desi Bouterse.

## A nase
* 1917 - Rufo Wever (†1977), kompositor i músiko arubano.

## A fayesé
* 2019 - Rufus Mc William (83), polítiko di Kòrsou
* 2020 - Etzel Provence (82), músiko i kompositor kurasoleño.
* 2023 - Mamita Fox (81), aktivista sosial, artista i outor di Boneiru

## A selebrá/konmemorá
*  - Dia di Konstitushon
*  - Dia di Konstitushon
*  - Dia di Mama
Dangui Oduber

**Danguillaume Pierrino (Dangui) Oduber** (☆ 13 di juli 1978 na Aruba) ta un politico Arubano y miembro di parlamento di Aruba desde 8 di januari 2025. E tabata minister di Turismo y Salubridad Publico di 2017 pa 2025. Den Gabinete Wever-Croes I e tabata ademas minister di Deporte. Previamente e tabata miembro di Parlamento di Aruba di 2013 pa 2017.

## Bida
Dangui Oduber a nace dia 13 di juli 1978 como di dos yiu homber di Nel Oduber, ex-lider di MEP y prome minister di Aruba y Glenda Croes. E ta e nieto di Milo Croes, ex-politico y presidente di Stichting Arubaanse Carnaval (SAC).

E tabata alumno di Colegio Bon Bini y La Salle College. Despues di caba HAVO na Colegio Arubano e ta bay studia na Hulanda. Na Hogeschool “In Holland” na Rotterdam e ta obtene un bachelor den “Economics, den Management Economics & Law” (MER, “Management Economie en Recht”) na 2005. Despues di traha un tempo na Hulanda e ta regresa Aruba y tabata emplea pa compania di telecomunicacion SETAR di 2006 te 2013.

Oduber ta casa cu Naliza Faarup y hunto nan tin dos yiu homber.

### Carera politico
Na aña 2013 Oduber ta drenta e arena politico como candidato riba e lista di MEP. Den eleccion di 2013 e ta obtene 1749 voto personal y un asiento den parlamento. E ta forma parti di oposicion den parlamento como cu partido AVP a gana e eleccion. Den eleccion di 2017 MEP y AVP ta obtene mesun cantidad di asiento (9). Despues cu MEP a logra forma un gobierno di coalicion cu RED y POR ta instala Gabinete Wever-Croes I. Dangui Oduber ta wordo nombra minister di Turismo, Salubridad Publico y Deporte desde 17 di november 2017. Bou di Gabinete Wever-Croes II e ta keda ocupa e funcion di minister di Turismo y Salubridad Publico te 28 di maart 2025, pero lagando e cartera di deporte cay. Posiciona como candidato nr.3 den eleccion 2021 y candidato nr.2 den eleccion 2024, el a ricibi respectivamente 2.060 y 2.714 voto personal. Desde e instalacion di gabinete AVP-FUTURO na maart 2025 e ta parlamentario den oposicion.
Banco Central di Aruba

**Banco Central di Aruba** (CBA, na hulandes: *Centrale Bank van Aruba*) ta e banco central na Aruba cu ta responsabel pa implementacion di e maneho monetario di e florin Arubiano. El a cuminsa opera dia 1 di januari 1986, fecha cu Aruba su status autonomo denter di Reino Hulandes a drenta na vigor. Previamente Aruba tabata forma parti di Antias Hulandes bou di hurisdiccion di Banco Central di Antias Hulandes (BNA).

Na inicio di e banco, a trece e florin Arubiano den circulacion contra un tarifa di cambio igual na e florin Antiano y acopla na e dollar Mericano cu un tarifa di cambio fiho di Afl. 1.79 (= 1 NAf.) = US$1.00. E tarifanan di cambio aki ta awendia ainda vigente.

## Organisacion
CBA ta un entidad huridico riba su mes (*sui generis*) cu un posicion autonomo den sector publico Arubano. E ta wordo encabesa pa un presidente, asisti pa dos director, tur nombra pa gobernador riba recomendacion di e Hunta di Supervision. E Hunta di Supervision, cu ta presidi pa e comisario di gobierno nombra pa gobernador, tin como tareanan principal pa supervisa e accionnan di CBA, mantene e balor interno y externo di e florin y pa fomenta un sistema financiero solido y integro. 

### Lista di Presidente
*  Don Mansur, 1986
*  Hassan Ali Mehran, 1986
*  Anthony Williams, 1986-1988
*  Emile den Dunnen, 1988-1991
*  Arthur Irausquin, 1991-1995
*  Hans du Marchie Sarvaas, 1995-1999
*  Anthony Karam, 1999-2003
*  Robert Henriquez, 2003-2007
*  Hassan Ali Mehran, 2007-2008
*  Jeanette R Semeleer, 2008-2025

## Mira tambe
* Economia di Aruba
* Florin Arubiano
* Banco Central di Antias Hulandes
* Banko Sentral di Kòrsou i Sint Maarten
Universidat di Leiden

**Universidat di Leiden** (hulandes: Universiteit Leiden; latin: Academia Lugduno-Batava) ta e universidat mas bieu di Hulanda, ku a wòrdu fundá na 1575 pa prins Willem van Oranje (1533-1584). E universidat tin shete fakultat (seis na Leiden i un na Campus Den Haag), i mas ku 34 mil estudiante inskribí na 2021. Te 1998 e universidat tabata hiba e nomber Rijksuniversiteit Leiden (RUL). Entre e studiantenan di Universidat di Leiden tin 16 ku tabata risibidó di un Premio Nobel. 

## Edukashon
### Fakultat
Universidat di Leiden tin e siguiente fakultat: 

* Fakultat di Arkeologia

* Fakultat di Siensia di Humanidad 
* Fakultat di Medisina /LUMC
* Fakultat di Hurisprudensia  
* Fakultat di Siensia Social
* Fakultat di Matemátika y Siensia Natural
* Fakultat di Gobernashon i Asuntunan Global

## Studiante i personal konosí
* Henny Eman
* Henry Habibe
* Carel de Haseth
* Nina den Heyer
* Nicole Hoevertsz
* Rutsel Martha
* Frank Martinus Arion
* George Maduro
* Boeli van Leeuwen
* Jules de Palm
* René Römer
* Evelyn Wever-Croes
Eligio Kibbelaar

**Anno Eligio Kibbelaar** (☆ 1929 na Kòrsou - † 2005 na Kòrsou) tabata gezaghebber di teritorio insular di Kòrsou, di 1970 te 1976. E tabata e promé gezaghebber di koló i un di e karanan di e antianisashon òf krioyisashon den gobièrnu na Kòrsou, ku e inisiá despues di e lantamentu di 30 di mei 1969. 

## Biografia
Eligio Kibbelaar tabata e promé yu di Juana Marteles i Evaristo (Baba) Kibbelaar (1901-1983), pionero sindikal i kofundadó di tanto PWFC (Petroleum Werkers Federatie van Curaçao) komo Partido Demokrat. El a bishita skol di Wishi, Willem de Zwijgerschool i Hendrikschool. Na 1950 e ta optené su diploma di Peter Stuyvessant College.
Despues di traha pa Refineria Isla te 1954 e ta muda pa Hulanda pa studia pa inspektor di polis. Na su regresa na 1956 e ta drenta servisio di Kuerpo Polisial di Antias Hulandes, unda e ta hasi karera rapido yegando te komisario di polis. E tabata konosí komo persona ku rèspèt pa outoridat. Den dekada 1960 e ta lanta e servisio di seguridat nashonal, Veiligheidsdienst Nederlandse Antillen, i ta fungi komo hefe.

Dia promé di ougùstùs 1970 el a wòrdu nombrá gezaghebber di Kòrsou i susesor di Elias Morkos. Despues di su término na 1976 el a fungi komo konsehero di promé minister i minister di hustisia di Antias Hulandes.

Na 1981 Kibbelaar ta lanta un empresa di seguridat na Zeelandia, Securicor, ku despues ta kambia nòmber pa Securitas Antias. E empresa ku a krese i expandé su aktividatnan, awendia ta wòrdu maneha pa dos di su yu hòmber. 

Kibbelaar tabata kasá ku Christina Havenga i huntu nan tin tres yu hòmber i un yu muhé. Na 1983 el a risibí un kondekorashon real komo Ofisial (*Officier*) den Orden di Oranje-Nassau.
16 di novèmber

**16 di novèmber** ta e di 320 dia di aña (321 den un schrikkeljaar) riba e kalènder gregoriano. Ta resta 45 dia pa e aña terminá. 

## A sosodé
* 1493 - Cristóbal Colón ta pisa tera na e isla di Puerto Rico den laman Karibe.
* 1779 - Na Sint Eustatius gobernador Johannes de Graaff a saluda for di Fort Oranje e barko di guera ku bandera merikano *Andrew Doria*; e tabata e promé rekonosementu internashonal di e independensia di Estadonan Uni di Amérika.
* 1780 - Na Cuzco (Peru), e lider revolushonario inka Túpac Amaru II ta proklamá e abolishon di sklabitut pa promé bes na Amérika.
* 1927 - Waf di San  Nicolas a habri pa tráfiko di barku ku ta hasi transbordo di petroleo.
* 1945 - Ta funda UNESCO.
* 1973 - Na Kòrsou, e korant di atardi "Nobo" ta mira lus ku su promé edishon di 9.000 ehemplar pa sirkulashon na e islanan ABC.
* 1985 - Ta aterisá na Aruba pa promé biaha e avion supersóniko "Concorde" di British Airways, riba un buelo di charter for di Miami.
* 1991 - Apertura di e promé edishon di e Weganan Mundial di Futbòl Femenino na China. Den final Merka a derotá Noruega 2-1.

## A nase
* 1955 - Guillermo Lasso, presidente di Ecuador (2021-presente).

## A fayesé
* 2022 - Stanley Brown (84), aktivista polítiko di Kòrsou.

## A selebrá/konmemorá
*  Sint Eustatius - Dia di Statia (*Statia Day*)
*  - Dia di Mama
* Dia Internashonal di Patrimonio Mundial
Weganan Centroamericano y di Caribe

**Weganan Centroamericano y di Caribe** (spaño: *Juegos Centroamericanos y del Caribe*;  hulandes: *Centraal-Amerikaanse en Caraïbische Spelen*, y ingles: *Central American and Caribbean Games*, abrevia CAC) ta un evento multideportivo cu ta tuma luga cada cuater aña. Participante ta e mihor atletanan di e paisnan di America Central, Caribe y Mexico ademas di e paisnan Suramericano: Colombia, Guyana, Sürnam i Venezuela. E ta considera e evento multideportivo regional di mas bieu na mundo.

## Antia Hulandes
Antia Hulandes a participa na tur edicion for di 1946 te 2006. Medayistanan conoci tabata entre otro Ergilio Hato (futbòl), Eduardo (Bèto) Adriano (bala, hisamento), Churandy Martina (atletismo), Jan Boutmy (esgrima), Dudley Josefa (karate).

E prome tres edicion na 1926, 1930 y 1935 tabata bou di e nomber Weganan Centroamericano (*Juegos Centroamericano, Juegos CAC*). Contrario na otro eventonan multideportivo CAC no tin un solo luga pa tur ramo di deporte. Por tin un combinacion di diferente ciudad o hasta diferente pais, pero oficialmente semper tin un sede principal. Deportenan practica na e weganan ta pa un parti un cantidad di deporte olimpico, y pa otro parti deportenan cu ta wordo practica principalmente na e paisnan participante. Organisador di CAC ta Centro Caribe Sports.

## Aruba
Desde Status aparte di Aruba na 1986 e isla ta representa pa un delegacion Arubano. Su prome medaya Aruba ta logra na 1993. Medayistanan Arubano ta entre otro Patrick Groters (2023), Kamilah Dammers (2014, 2023) y Mikel Schreuders (2018, 2023). Na edicion di 2023 ta gana un record di 16 medaya, mientras landado Mikel Schreuders ta fiha riba 50 m pecho un record nobo pa e weganan. E medayanan ta: dos oro y cuater plata (landamento); un oro (tiramento di flecha), dos di plata y cuater di brons (landamento artistico), un di plata (windsurf) y un di brons (taekwondo) y un di brons (ciclismo di BMX).

## Edicionnan

 

## Tabla di Medaya (1926-2023)

## Mira tambe
* Weganan Olimpico
* Weganan Panamericano
* Weganan Suramericano
18 di novèmber

**18 di novèmber** ta e di 322 dia di aña (323 den un schrikkeljaar) riba e kalènder gregoriano. Ta resta 43 dia pa e aña terminá. 

## A sosodé
* 1918 - Lituania ta deklará su mes independiente.
* 1971 - Oman ta independisá di Reino Uni.
* 1978 – Na Jonestown, Guyana, Jim Jones ta hiba su Tèmpel di Pueblo na un suisidio i asesinato masal ku a kosta 918 bida, di kua 909 di nan na Jonestown mes, inkluyendo mas ku 270 mucha.
* 1999 - Orkan Lenny ta yega tera riba isla di Sint Maarten, unda e ta permanesé pa dos dia kousando destrukshon grandi. Tabatin 366 mm di áwaseru. Nuebe morto a kai, tres riba e isla i seis den laman rònt e isla.

## A nase
* 1970 - Albert Cristina, hungadó kurasoleño-hulandes di vòlibòl. 

## A fayesé

## A selebrá/konmemorá
*  - Dia di Independensia
*  Maroko - Dia di Independensia
*  - Dia Nashonal
19 di novèmber

**19 di novèmber** ta e di 323 dia di aña (324 den un schrikkeljaar) riba e kalènder gregoriano. Ta resta 42 dia pa e aña terminá. 

## A sosodé
* 1993 - Na Kòrsou ta tene un referèndum tokante e futuro structura estatal di Antias Hulandes; un gran mayoria di 73.56% ta skohe pa restructura Antias Hulandes.

## A nase
* 1907 - Chris Engels (†1980), mediko, pintor, poeta, músiko di Kòrsou.

## A fayesé

## A selebrá/konmemorá
* Dia Internashonal di Prevenshon di Abuso di Mucha. 
* Dia Internashonal di Hende Hòmber
17 di novèmber

**17 di novèmber** ta e di 321 dia di aña (322 den un schrikkeljaar) riba e kalènder gregoriano. Ta resta 44 dia pa e aña terminá. 

## A sosodé
* 1958 - Na Aruba a inougurá e convento di Imeldahof i su kapel.
* 2000 - Na Brusela a funda OCTA (Asociacion di pais y teritorionan ultramar).
* 2017 - Gabinete Wever-Croes I (koalishon MEP-RED-POR) ta keda instalá na Aruba. E tabata e promé gabinete enkabesá pa Evelyn Wever-Croes.

## A nase
* 1905 - Girigorio (Nai) Curie (†1983).

## A fayesé
* 2020 - Ariadne Faries (52), artista plastiko, ilustradó i diseñadó gráfiko di Kòrsou.

## A selebrá/konmemorá
*  Islanan Marshall - Dia di Presidente
* Dia Internashonal di Studiante
20 di novèmber

**20 di novèmber** ta e di 324 dia di aña (325 den un schrikkeljaar) riba e kalènder gregoriano. Ta resta 41 dia pa e aña terminá. 

## A sosodé
* 1989 - E Asamblea General di Nashonnan Uni ta adoptá e Tratado Internashonal tokante Derechonan di Mucha (UNCRC).
* 2022 - Na Qatar ta inisia e 22° edishon di e Kopa Mundial.

## A nase
* 1942 - Joe Biden, di 46° presidente di Merka (2021-2025).

## A fayesé
* 1975 - General Francisco Franco (83), diktador spaño

## A selebrá/konmemorá
*  - Dia Nashonal
* Dia Internashonal di Mucha
Kopa Mundial di Futbòl

**Kopa Mundial di Futbòl**, tambe **Kopa Mundial** òf **FIFA Kopa Mundial**, (spaño: *Copa Mundial de Fútbol* òf *Mundial*; ingles: *FIFA World Cup*; hulandes: *Wereldkampioenschap voetbal* òf *WK voetbal*) ta un torneo internashonal ofisial di futbòl entre selekshonnan nashonal maskulino ku ta ligá na FIFA. E evento ta tuma lugá kada kuater aña desde 1930, ku eksepshon di e añanan 1942 i 1946, ora esaki no a sigui pa motibu di Guera Mundial II.

Banda di e pais(nan) anfitrion di e torneo, 31 selekshon nashonal ta kualifiká pa e torneo mediante bueltanan eliminatorio segun kontinente. Dia 10 di yanüari 2017 a keda disidí pa amplia e partisipashon pa 48 pais desde 2026. Te e torneo na 2002 e kampeon tabata kualifiká outomátikamente pa e siguiente torneo; pero desde 2002 e selekshon nashonal di e pais kampeon tambe mester partisipa den e bueltanan kualifikatorio pa por hunga den e buelta final. E kampeonato, inkluso e bueltanan eliminatorio, ta kai kompleto bou supervishon di e federashon mundial FIFA, mientras e organisashon ta den man di e federashonnan na nivel kontinental.

E aktual kampeon ta Argentina, ku a gana su di tres título na Catar na 2022.

## Paisnan partisipante
Te ku awor, 82 pais a yega di kompetí den un final di Kopa Mundial. E estadístikanan aki bou ta kombiná e partisipashon i resultadonan di Alemania (1930-1938 & 1994-presente) i Alemania Oksidental (1950-1990).
World Baseball Classic

**World Baseball Classic** (WBC) ta un torneo internashonal di beisbòl pa selekshonnan nashonal, ku ta tuma lugá kada kuater aña. E torneo tabata organisá di 2006 te 2013 bou ouspisio di International Baseball Federation (IBAF) i ta desde 2013 bou di World Baseball Softball Confederation (WBSC) i Major League Baseball (MLB) huntu ku Major League Baseball Players Association i otro torneonan di beisbòl profeshonal ku nan klupnan di hungadó ront henter mundu. 

E torneo a wòrdu kreá ku e meta pa promove e deporte di beisbòl ront mundu. E ta úniko den su sorto, komo ku e ekiponan nashonal di federashonnan miembro di IBAF por konta ku hungadónan profeshonal di varios liga mundialmente, inkluso di MLB. E ta ofrese asina un formato pa e mihó peloteronan riba nivel mundial kompetí ku otro mientras ku nan ta representa nan pais di orígen. 

E promé edishon di WBC tabata na 2006, despues di un aña di posponementu; e di dos a wòrdu hunga na 2009. Na tur dos edishon a partisipa e mesun diesseis pais.


World Baseball Classic map of nations.png|Paisnan ku a partisipa na World Baseball Classic


## Edishon

## Posishon

## Algun hungadó di tim Hulanda
*  Wladimir Balentien (2013, 2023)
*  Xander Bogaerts (2013, 2017)
*  Andruw Jones (2006)
*  Eugene Kingsale (2009)
*  Calvin Maduro (2006)
*  Shairon Martis (2006, 2013, 2017, 2023)
*  Ryan Oduber (2017)
*  Sharlon Schoop (2009)
*  Chadwick Tromp (2017, 2023)
SV Atlétiko Flamingo

**SV Atlétiko Flamingo** òf **Atlétiko Flamingo** (ofisialmente *Sport Vereniging Atlétiko Flamingo*) ta un klup di futbòl di bario di Nikiboko na Kralendijk, Boneiru. 

## Historia
E klup a ser fundá dia 24 di febrüari 2008 pa promové i praktiká diferente ramo di deporte, en partikular futbòl. Histórikamente mirá Atlétiko Flamingo tabata e susesor di e klup *Flamingo* di Nikiboko, ku tabata kofundadó di Federashon Futbòl Boneriano i aktivo den añanan 60 pa 80 di siglo 20, hungando primordialmente den *hoofdklasse*.

## Lista di Honor
**[[Liga Boneiru]]: 1**
* kampeon na 2015/16

## (Eks-)hungadó konosí
*  Rowendy Sumter
SV Atlétiko Tera Corá

**SV Atlétiko Tera Corá** òf **ATC** (ofisialmente *Sport Vereniging Atlétiko Tera Corá*) ta un klup di futbòl amatür di bario di Tera Kòrá na Kralendijk, Boneiru. El a a wòrdu fundá 30 di sèptèmber 1962 i ta militá desde 2015 den Liga Boneiru, e divishon mas altu di futbòl boneriano. E tim ta hunga den Stadion Antonio Trenidat i fo'i 2021 ta disponé tambe di un vèlt propio, trahá di yerba artifisial.
22 di novèmber

**22 di novèmber** ta e di 326 dia di aña (327 den un schrikkeljaar) riba e kalènder gregoriano. Ta resta 39 dia pa e aña terminá. 

## A sosodé
* 1963 - A tira mata John F. Kennedy, presidente merikano, durante e rekorido dor di Dallas, Teksas.
* 1985 - Na sinku isla di Antias Hulandes a tene elekshon pa parlamento di Antias Hulandes. Kontrario na esey e elekshon na Aruba tabata e promé elekshon pa Parlamento di Aruba, órgano representativo di pais Aruba entrante 1986. 

## A nase
* 1976 - Taryn Mansell, Miss Aruba 1995 i promé finalista Miss Universo 1996.

## A fayesé
* 1966 - Moises Frumencio da Costa Gomez (59), polítiko kurasoleño i estadista di Antias Hulandes.

## A selebrá/konmemorá
*  - Dia di Independensia
* Dia di Músiko
23 di novèmber

**23 di novèmber** ta e di 327 dia di aña (328 den un schrikkeljaar) riba e kalènder gregoriano. Ta resta 38 dia pa e aña terminá. 

## A sosodé

## A nase
* 1962 - Nicolás Maduro, presidente di Venezuela (2013-presente).

## A fayesé
* 1890 - Rei Willem III (73), monarka di Reino Hulandes (1849-1890).

## A selebrá/konmemorá
24 di novèmber

**24 di novèmber** ta e di 328 dia di aña (329 den un schrikkeljaar) riba e kalènder gregoriano. Ta resta 37 dia pa e aña terminá. 

## A sosodé
* 1958 - Mali ta bira independiente.
* 2022 - Na Kòrsou ta inisia e di shete edishon di e torneo ABCS.

## A nase
* 1995 - Just van Aanholt, atleta di bela di Kòrsou i atleta olímpiko. 

## A fayesé

## A selebrá/konmemorá
25 di novèmber

**25 di novèmber** ta e di 329 dia di aña (330 den un schrikkeljaar) riba e kalènder gregoriano. Ta resta 36 dia pa e aña terminá. 

## A sosodé
* 1922 - Na Italia Benito Mussolini, promé minister di e gobièrnu di koalishon nobo, ta wòrdu otorgá podernan amplio dor di parlamento italiano.
* 1975 - Sürnam ta independisá di Hulanda.

## A nase

## A fayesé
* 2016 - Fidel Castro (90), polítiko, revolushonario i diktador cubano.

## A selebrá/konmemorá
*  - Dia di Independensia
*  - Dia Nashonal
* Dia Internashonal pa elimina Violensia kontra Hende Muhé
Missouri

**Missouri** ta un di e sinkuenta (50) estado di Estadonan Uni di Merka. Su kapital ta Jefferson City. Su siudatnan mas grandi ta Kansas City i Saint Louis. Algun otro siudat ta Columbia (unda ta establesé e Universidat di Missouri), i Springfield.

Dia 10 di ougùstùs 1821 Missouri a bira ofisialmente un estado.
North Dakota

**North Dakota** ta un di e sinkuenta (50) estado di e pais Estadonan Uni di Amérika. E ta rondoná pa tres estado merikano: Minnesota den ost; South Dakota pasùit i Montana den west. Panort e tin frontera ku e provinsianan kanades: Saskatchewan i Manitoba. E ta e di 19 estado mas grandi, pero desde 2020 su poblashon ta menos ku 780.000 habitante. Kapital i sede di gobièrnu ta Bismarck i e siudat mas grandi ta Fargo.
Genootschap Nederland-Aruba

Fundacion **Genootschap Nederland-Aruba** (GNA) ta un organisacion cu e meta pa fortifica e lasonan entre e pueblonan di Aruba y Hulanda y pa promove na Hulanda un bista ku ta real y balansa di e desaroyonan cultural, social y constitucional na Aruba. 

GNA a ser funda na Den Haag dia 8 di juli 1997 riba initiativa di John van der Meiden, Henk Timmer y Nico van Grieken. Fin di 2020 e fundacion tabata conta cu sosten di mas di 200 participante; tanto persona como empresa banda di algun sponsor. E organisacion ta activo como plataforma pa intercambio di opinion y ideanan tocante e relacion entre Hulanda y Aruba. E ta organisa charla, conferencia, webinar y presentacionnan, ademas di ta publica, riba temanan aktual y di importancia pa cu e relacionnan dentro di Reino Hulandes y cu Union Europeo.

## Presidente
* G.C. Meijerink (1997-2015)
* Nico van Grieken (2015-presente)

## Link externo
*  Website oficial di Genootschap Nederland-Aruba
Milly Schwengle

**Mildred (Milly) Gabriela Maria Schwengle** (☆ 26 di november 1964 na Rotterdam) ta un hurista Arubano. Desde 4 di maart 2026 e ta Minister Plenipotenciario di Aruba na Den Haag. Anteriormente, e tabata miembro pa Aruba den Conseho di Estado di Reino Hulandes di 1 di november 2017 te 1 di november 2023.

## Bida y carera
Milly Schwengle ta e yiu mas jong entre tres yiu muhe di Thomas Schwengle y Maria (Chia) Schwengle-Croeze. Na tres aña di edad, el a perde su tata. Su mama tabata activo den e grupo teatral Mascaruba, unda el a actua y traduci diferente obra teatral na Papiamento. 

Despues di caba VWO na Colegio Arubano, Schwengle a bay studia ley na Universidad Radboud na Nijmegen. Na final di 1989, el a gradua y a regresa Aruba pa inicia su carera profesional.

Di 1990 te 1992, Schwengle a traha como fiscal interino na Ministerio Publico di Aruba. Di 1992 te 1994 e tabata griffier na Corte den Prome Instancia di Aruba. 

Na 1994 el a cambia pa abogacia, unda el a specialisa den ley di persona huridico y empresarial. Na bufete di HBN Law e tabata socio di 1999 te 2017. El a actua varios biaha como abogado principal den proyectonan grandi di financiamento, privatisacion di fondo di pensioen y adkisicion internacional cu interesnan miyonario. 

Durante cuater aña, Schwengle a fungi como decano di e Orden di Abogado di Aruba. Tambe e tabata docente invita na Facultad Huridico di Universidad di Aruba. 

Schwengle ta miembro di directiva di Alnaus Foundation, un organisacion internacional di desaroyo sin meta di ganashi.

### Funcion publico y politico
Di 2014 te 2017, Schwengle tabata miembro di Conseho Consultativo di Aruba, siendo e promé muhé den e funcion aki. 

Entrante 1 di november 2017 el a keda nombra *"staatsraad"* representando Aruba den Raad van State di Reino Hulandes, un di e organonan di mas halto den Reino. Asina el a bira e promé muhé Arubano den e puesto aki. El a ocupa esaki te 1 di november 2023.

Seguidamente Schwengle ta dirigi negociacionnan den Reino riba finansa publico sostenibel y supervision financiero pa Gobierno di Aruba.

Dia 4 di maart 2026, Schwengle a huramenta como Minister Plenipotenciario di Aruba na Hulanda. E funcion tabata vacante desde formacion di Gabinete AVP-FUTURO. Inicialmente tabatin un candidato considera, pero despues cu a coalicion no por a yega na un consenso a propone un candidato alternativo den persona di Rene Herdé. Sinembargo ora e candidato previsto como Minister di Infrastuctura, Energia y Telecomunicacion, Mike de Meza, no a pasa e screening ministerial a opta pa Herdé ocupa e funcion aki, lagando e funcion di minister plenipotenciario vacante.
26 di novèmber

**26 di novèmber** ta e di 330 dia di aña (331 den un schrikkeljaar) riba e kalènder gregoriano. Ta resta 35 dia pa e aña terminá. 

## A sosodé
* 1941 - Líbano ta independisá di Fransia.
* 2005 - Den kuadro di e proseso pa disolushon di Antias Hulandes a inisia e promé Konferensia di Mesa Rondo entre e gobièrnunan di Hulanda i Antias Hulandes.

## A nase
* 1964 - Milly Schwengle, miembro di Raad van State di Reino Hulandes pa Aruba.

## A fayesé
* 1986 - Betico Croes (48), polítiko arubiano.

## A selebrá/konmemorá
*  - Dia Nashonal di Merengue
27 di novèmber

**27 di novèmber** ta e di 331 dia di aña (332 den un schrikkeljaar) riba e kalènder gregoriano. Ta resta 34 dia pa e aña terminá. 

## A sosodé
* 2025 - Wikipedia na Papiamentu a yega na 5000 artíkulo desde su inisio na aña 2006.

## A nase

## A fayesé
* 1980 - Charles Austin Woodley (56), polítiko di Sint Eustatius. 

## A selebrá/konmemorá
28 di novèmber

**28 di novèmber** ta e di 332 dia di aña (333 den un schrikkeljaar) riba e kalènder gregoriano. Ta resta 33 dia pa e aña terminá. 

## A sosodé
* 1912 - Albania ta independisá di e Imperio Otomano.
* 2000 - Parlamento di Hulanda ta aksepta e lei pa legalisá eutanasia. Ku esaki Hulanda a bira e promé pais na mundu unda ayudo pa siusidio bou di sierto kondishon no ta kastigabel.
* 2022 - Despues di 38 aña un erupshon di e volkan Mauna Loa ta tuma lugá na Hawaii. Mauna Loa ta e volkan mas grandi na mundu. 
* 2023 - Aerolinea Virgin Atlantic a ehekutá e promé buelo transatlántiko di London pa New York usando kombustibel 100% sostenibel.

## A nase
* 1887 - Jacobo Palm (†1982), músiko i kompositor kurasoleño
* 1955 - Tico Croes, poeta, akadémiko i eks-polítiko arubano.

## A fayesé
* 1962 - Wilhelmina di Hulanda, reina hulandes di 1890 te 1948
* 1994 - Jeffrey Dahmer (34), asesino en serie merikano
* 2007 - Boeli van Leeuwen (85), eskritor antiano.
* 2019 - Padu Lampe (99), pianista, eskritor, musiko i kompositor arubano.

## A selebrá/konmemorá
*  - Dia di Independensia
29 di novèmber

**29 di novèmber** ta e di 333 dia di aña (334 den un schrikkeljaar) riba e kalènder gregoriano. Ta resta 32 dia pa e aña terminá. 

## A sosodé
* 1899 - Ta funda e klup di futbòl spaño FC Barcelona.
* 2019 - Desi Bouterse, presidente di Sürnam, a wòrdu sentensia pa un kòrte marsial na 20 aña di prizon pa su partisipashon den e asina yamá "mortonan di desèmber" na 1982. 

## A nase
* 1939 - Virgilio Kock († 2016), arkitekto i polítiko arubano.
 
## A fayesé

## A selebrá/konmemorá
*  - Dia di Union
Repúblika

Un **repúblika**, derivá di latin *res publica* (asuntu publiko), ta un estado den kual ponementu di su hefe di estado no ta tuma lugá mediante suseshon hereditario sino un elekshon di un modo òf otro. Asina e poder maksimo ta den man di un of mas persona, ku a atkeri esaki pa medio di sea e pueblo (demokrasia), e parlamento, un golpe di estado of okupashon dor di un pais ekstranhero. Segun Montesquieu un repúblika por ta tantu un demokrasia komo un aristokrasia.

Awendia e figura di hefe di estado den un repúblika ta wòrdu representa pa su presidente.
Teritorio insular (Antias Hulandes)

Un **teritorio insular** ta un unidat di gobernashon denter di loke anteriormente tabata e pais Antias Hulandes. E ta komparabel ku un munisipio na Hulanda pero ku mucho mas outonomia. E outonomia di e teritorio insular tabata reglá den e Reglamentu Insular di Antias Hulandes (*Eilandenregeling Nederlandse Antillen* of ERNA). Un teritorio insular tabata konstituí pa un gezaghebber, un tipo di alkalde, i algun diputado. Huntu nan tabata forma e Kolegio Ehekutivo, ku tabata wòrdu kontrolá pa e Konseho Insular, pa kual tabata tene elekshon kada kuater aña.

Desde institushon di e ERNA Antia Hulandes a wòrdu reparti den e siguiente teritorio insular:
 
* **1951-1983 - 4 teritorio insular**: Aruba, Boneiru, Kòrsou i Islariba. Teritorio insular "Islariba" tabata konsisti te 1 di aprel 1983 di e islanan Saba, Sint Eustatius i Sint Maarten.

* **1983-1986 - 6 teritorio insular**: Aruba, Bonaire, Kòrsou, Saba, Sint Eustatius, Sint Maarten. Aruba tabata un teritorio insular te aña 1986, atkeriendo desde 1 di yanüari 1986 un status aparte denter di Reino Hulandes.

* **1986-2010 - 5 teritorio insular**: Boneiru, Kòrsou, Saba, Sint Eustatius, Sint Maarten. Entrante 1 di òktober 2010 Kòrsou i Sint Maarten ta bira paisnan denter di Reino Hulandes i e islanan Boneiru, Saba i Sint Eustatius ta bira kada uno riba su mes un entidat públiko di Hulanda.

## Lista di teritorio insular

## Mira tambe
* Gezaghebber
* Kolegio Ehekutivo
* Konseho Insular
30 di novèmber

**30 di novèmber** ta e di 334 dia di aña (335 den un schrikkeljaar) riba e kalènder gregoriano. Ta resta 31 dia pa e aña terminá. 

## A sosodé
* 1966 - Barbados ta independisá di Imperio britaniko.
* 1966 - Yemen ta independisa di Imperio britaniko.
* 1975 - E estado di Dahomey ta kambia nòmber pa repúblika popular di Benin.
* 1982 - Michael Jackson ta lansa *Triller*, e album mihó bendi na mundu.
* 2021 - Barbados ta bira un repúblika. Sandra Mason ta su promé presidente, remplasando reina Elizabeth II komo hefe di estado di e pais insular.

## A nase
* 1952 - Joceline Clemencia (†2011), lingwista, outor, feminista i aktivista kurasoleño.

## A fayesé

## A selebrá/konmemorá
*  - Dia di Independensia
*  - Dia Nashonal
Giselle Mc William

**Giselle Marie McWilliam** (☆ 4 di ougùstùs 1971 na Kòrsou) ta un polítiko kurasoleño i desde 5 di februari 2023 lider di Partido MAN i e promé muhé den e funshon aki. E ta miembro di Parlamento di Kòrsou. Den gabinete Rhuggenaath e tabata nombrá temporalmente komo minister di Desaroyo Ekonómiko pa remplasa Steven Martina di 2019 te 2020. Previo na esaki e tabata parlamentario di 2016 te 2019 i na komienso di 2017 ela okupá brevemente e posishon di presidente di Parlamento di Kòrsou.

## Biografia
Giselle McWilliam a nase na Kòrsou, yu di Donald McWilliam i Mayra Sperwer i nieta di William Rufus Plantz i John de Jongh, dos ikono den historia polítiko di Antias Hulandes. E ta sobrina di Rufus Mc William, polítiko prominente di PNP. E ta kaba Radulphus College na Willemstad i ta sigui estudio den enfermeria na Instituto pa Formashon den Enfermeria. Mc William ta inisia su karera komo asistente di sala di operashon i ta traha despues komo hefe di sala di operashon na Klinika Taams i Hospital Advent. Ku tempu e ta bai studia lei na UNA i tabata traha komo reportero pa La Prensa i radio Z-86.

Ku 22 aña Mc William a dal su promé paso den polítika komo miembro di Avanse, un partido recien fundá di signatura sosial-progresivo.
Maria Liberia-Peters

**Maria Liberia-Peters** (☆ 20 di mei 1941 na Willemstad) tabata un eks-polítiko antiano di PNP. E tabata promé minister di Antias Hulandes di 1984 te 1986 i di 1988 te 1994 i e promé muhé den Reino Hulandes pa sinta largu den e funshon di promé minister. Previamente e tabata minister di Asuntunan Ekonómiko di Antias Hulandes di 1982 pa 1983. E tabata miembro di Parlamento di Antias Hulandes brevemente na 1982 i di 1986 te 1988. Na 2023 el a wòrdu nombrá minister di estado di Kòrsou.

## Biografia
Maria Peters a nase na Willemstad, Kòrsou. Su tata, James Louis Peters, tabata prosedente di  Sint Maarten i su mama Mabel Albertina Hassell, tabata di Saba. El a studia pa maestro di skol na Hulanda, na siudat di Emmen. Mas despues el a kasa ku Niels Liberia i huntu nan a adopta dos yu.

Su entrada den polítika tabata kasualidat. Banda di su trabou real komo maestro e tabata enbolbí ku asuntunan hubenil. E tabata di opinion ku e úniko manera pa realisa kambionan esensial tabata pa drenta arena polítiko. 

Liberia-Peters ta miembro di e Konseho di Lider Mundial Femenino (*Council of Women World Leaders*), un ret global pa asuntunan di hende muhé konstituí pa (eks)-presidente i (eks)-promé ministernan feminino.

## Distinshon
* : Gran ofisial den Orden di Oranje-Nassau
* : Gran Krus den Orden di Boyacá
* : Gran ofisial den Orden di Sol de Carabobo (1993)
* : Gran Cordón den Orden di e Libertador
* : Dia 12 di yanüari 2023 Liberia-Peters a risibí e título "*doktor honoris causa*" di UoC pa su empeño inkansable komo polítiko pa pais Kòrsou.
Ronchi Isa

**Ramez Jorge (Ronchi) Isa** (☆ 17 di òktober 1917 na Willemstad - † 17 di mart 2005) tabata un polítiko kurasoleño. Di febrüari te mei na aña 1971 i di novèmber 1972 te desèmber 1973 e tabata promé minister di Antias Hulandes. Previamente e tabata minister di Hustisia di Antias Hulandes di 1959 te 1969.

## Biografia
Ronchi Isa a nase na Willemstad na 1917 di mayornan libanes, Salomon Juan Isa i Alexandra Zegem. Na Sint Thomascollege e ta optené su MULO-diploma i na 1944, despues di risibí su diploma komo hurista (praktizijnsexamen), ta establesé su mes komo abogado na Kòrsou. 

Entre 1944 i 1976 e tabata aktivo den mundu polítiko di Antias Hulandes. Isa tabata kofundadó di Partido Demokrat (DP) di Kòrsou i su lider di partido den añanan 1970. E tabata miembro di Parlamento di Antias Hulandes, promé brevemente na 1949 komo remplasante di Ciro Kroon i despues di 1951 pa 1959, den kual periodo el a okupá e puesto di visepresidente (1954-1956) i presidente di parlamento (1956-1959). Na ougùstùs 1959 e ta wòrdu nombrá minister di Hustisia den gabinete Jonckheer II komo susesor di Steven van der Meer, i a keda okupá e funshon aki durante dos susesivo gabinete i e disturbionan di Trinta di Mei. Dor di ousensia di gobernador N.C. Debrot, Isa a formalmente pidi gobièrnu di Hulanda pa asistensia militar ora e kuerpo polisial no por a dil ku e situashon. 

Ronchi Isa a fungi na kuater okashon komo formadó di gabinete: gabinete Jonckheer II, III i IV i su propio gabinete. E tabata promé minister di Antias Hulandes di febrüari 1971 te desèmber 1973, ku eksepshon di e periodo di juni 1971 te november 1972, den kual Otto Beaujon  tabata promé minister. Fin di 1973 despues di un konflikto ku Boy Rozendal e ta entrega su retiro komo premier i ta kibra ku partido DP. Ku un grupo di disidentenan prominente di DP Isa ta sigui pa funda i liderá Partido Sosial Demokrátiko (PSD). Di 29 di sèptèmber 1973 te 1975 e tabata miembro i lider di frakshon den Parlamento di Antias Hulandes. Na 1976 ela bandoná polítika aktivo.

Ronchi Isa, kende tabata sufri di kanser, ta fayesé dia 17 di mart 2005 na edat di 87 aña.

## Bibliografia
* Emsley D. Tromp, Ivan de Windt, et al., *Ronchi Isa: grootheid in eenvoud : de immigrantenzoon als patriarch, politicus en premier*. (2001) Amsterdam: SWP. ISBN 9789066654471
Gerald Sprockel

**Gerald Cornelis (Corry) Sprockel** (☆ 16 di febrüari 1919 na Willemstad, Kòrsou - † 29 di yanüari 1999 na Boca Raton, Florida) tabata polítiko kurasoleño i promé minister di Antias Hulandes durante e gobièrnu interino di 27 di yüni 1969 te 12 di desèmber 1969, kua a keda instalá despues di e disturbionan di Trinta di Mei. 

## Biografia
Despues di optené su MULO-diploma na Hendrikschool na 1937 Gerald Sprockel tabata ámtenar na griffie di Korte Komun di Hustisia na Willemstad. Na 1941 e ta gradua pa su praktizijnsexamen (lei). 

Entre 1951 i 1955 e tabata diputado di teritorio insular di Kòrsou pa partido PNP, formando parti di e promé Kolegio Ehekutivo (*Bestuurscollege*) di e isla. Den e époka aki el a fungi tambe komo gezaghebber interino i presidente di hoofdstembureau di teritorio insular di Kòrsou. Seguidamente e ta bandoná polítika aktivo.

Desde 1960 Sprockel tabata griffier na Korte di Hustisia. Despues di e disturbionan di Trinta di Mei i e retiro di gabinete Jonckheer IV bou di Ciro Kroon, gobernador Debrot ta nombr'é informadó i despues formadó di un gabinete interino ku e tarea eksplísito pa prepara elekshon pa parlamento di Antias Hulandes. Su nombramentu komo promé minister a konkretisá despues ku e partidonan polítiko ku a forma e gobièrnu nobo a apuntá su persona komo figura imparsial di konsenso. Sprockel tabata promé minister i minister di Hustisia den gabinete Sprockel, e gabinete interino di 27 di yüni 1969 te 12 desèmber 1969. Di 1970 te 1982 e tabata miembro supstituto di Korte di Hustisia.  

Gerald Sprockel tabata kasá ku Bertha Pop i huntu nan tabatin un yu hòmber i un yu muhé.
Jandi Paula

**Alejandro Felipe (Jandi) Paula** (☆ 2 di mei 1937 na Kòrsou - † 13 di ougùstùs 2018 na Kòrsou) tabata un intelektual kurasoleño, historiadó i polítiko di PNP. E tabata promé minister di e gobièrnu interino di Antias Hulandes di 28 di desèmber 1993 te 31 di mart 1994.

## Biografia
Jandi Paula a lanta den bario di Wishi na Willemstad. El a studia na Trinidad i Tobago, Hulanda, Republika Dominikano i Italia i a spesialisá den historia di sklabitut.
Ernesto Petronia

**Ernesto Otilio (Netto) Petronia** (☆ 14 di december 1916 na Corsou - † 29 di december 1993 na Aruba) tabata un politico Arubiano di Partido Patriotico Arubano. E tabata e di cuater promé minister di Antias Hulandes di 1969 te 1971, instala despues di e disturbionan di Trinta di Mei y retiro di e gabinete interino, Gabinete Sprockel. Petronia tabata e prome persona di descendencia africano i prome politico Arubiano pa ocupa e posicion di prome minister di Antias Hulandes. Previamente e tabata minister di Enseñansa (1962-1966, 1967-1969), minister di Finansa (1963-1967), minister di Trafico y Transporte (1968-1969) y minister di Husticia (1970-1971).

## Biografia
Petronia a nace na Corsou y a lanta den un famia simpel. Su mayornan, Agnes Piternella y Marcelli Petronia, a muri tempo e tabata hoben.  Despues di a bay scol basico St. Vincentius na Otrobanda, el a bira aprendiz y a tuma un curso di corespondencia den dibuho di arkitectura. Añanan despues el a obtene tambe e titulo di ingeniero registrá di NIRIA. Na 1929 el a drenta DOW na Corsou y a wordo transferi pa Aruba na 1933. Na 1940 el a switch di gobierno pa sector priva y hunto cu Bonifacio Croes, el a lanta e empresa Petrona & Croes. Despues di un comienso dificil, e compania a crece bira un di e companianan di construccion mas grandi di Antias Hulandes cu filialnan na Aruba, Corsou y Surinam.

Den su hubentud na Corsou el a publica e novela *Vengansa di un amigo*, cu na 1932 a aparece den episodio den e revista semanal La Cruz. Su di dos novela a keda sin completa. Petronia ta wordo considera como un di e autornan di prosa na Papiamento di e epoca prome cu guera.
1 di desèmber

**1 di desèmber** ta e di 335 dia di aña (336 den un schrikkeljaar) riba e kalènder gregoriano. Ta resta 30 dia pa e aña terminá. 

## A sosodé
* 2003 - Antilliaans Dagblad, un korant matutino ta saka su promé edishon na Kòrsou.

## A nase
* 1980 - Roger Peterson, kantante arubano.

## A fayesé

## A selebrá/konmemorá
*  - Dia di Enseñansa
*  - Dia di Restourashon di Independensia
*  - Dia Nashonal
* Dia Mundial di AIDS
2 di desèmber

**2 di desèmber** ta e di 336 dia di aña (337 den un schrikkeljaar) riba e kalènder gregoriano. Ta resta 29 dia pa e aña terminá. 

## A sosodé

## A nase
* 1949 - Alice van Romondt, bibliotekario arubano, eskritor i promotor di kultura.

## A fayesé
* 2006 - Carlos Dip (78), prominente hurista konstitushonal di Antias Hulandes

## A selebrá/konmemorá
3 di desèmber

**3 di desèmber** ta e di 337 dia di aña (338 den un schrikkeljaar) riba e kalènder gregoriano. Ta resta 28 dia pa e aña terminá. 

## A sosodé
* 1855 - Den e kas na Yzerstraat 64, Otrobanda, "Sint-Elisabeth Gasthuis" a habri su portanan komo promé hospital di Kòrsou.

## A nase
* 1904 - Juancho Irausquin († 1962), bankero i polítiko arubano. 
* 1937 - Carel Weeber († 2025), arkitekto di Kòrsou.
* 1957 - Frido Croes († 2020), polítiko di Aruba. 
* 1991 - Annuar Kock, futbolista arubano. 

## A fayesé
* 1981 - Cola Debrot (79), eskritor, poëta, mediko, diplomátiko, hurista i polítiko antiano.
 
## A selebrá/konmemorá
4 di desèmber

**4 di desèmber** ta e di 338 dia di aña (339 den un schrikkeljaar) riba e kalènder gregoriano. Ta resta 27 dia pa e aña terminá. 

## A sosodé
* 1997 - E siudat di Willemstad na Kòrsou a subi riba e lista di patrimonio mundial di UNESCO.
 
## A nase
* 1983 - Michelangelo Winklaar, diseñadó di moda di Kòrsou.
* 1995 - Allyson Ponson, landadó di Aruba.
* 1999 - Tahith Chong, futbolista profeshonal kurasoleño.

## A fayesé

## A selebrá/konmemorá
5 di desèmber

**5 di desèmber** ta e di 339 dia di aña (340 den un schrikkeljaar) riba e kalènder gregoriano. Ta resta 26 dia pa e aña terminá. 

## A sosodé

## A nase
* 1896 - Wem Lampe (†1973), politiko arubano i minister plenipotenciario di Antias Hulandes (1955-1967).
* 1966 - Evelyn Wever-Croes, polítiko arubano i promé minister di Aruba (2017-2025)
 
## A fayesé

## A selebrá/konmemorá
*  Sinterklaas
* Dia Mundial di Suela
Denzel Dumfries

**Denzel Justus Morris Dumfries** (☆ 18 di april 1996 na Rotterdam) ta un futbolista Hulandes y internacionalista cu e team nacional di Hulanda. Generalmente e ta hunga como defensor. Actualmente e ta hunga pa e club Italiano FC Inter Milan.

## Bida y carera

Naci na Hulanda di un tata Arubano y un mama Surnameño, Dumfries a cuminsa su carera como futbolista profesional na Sparta Rotterdam. Di Sparta el a bay hunga pa SC Heerenveen y despues di un aña ta scoge pa e team di e club Hulandes PSV Eindhoven. Na augustus 2021 el a keda contrata te medio 2025 pa FC Inter Milan, cu a paga un suma di 15 miyon euro pa su transferencia di PSV.  

### Seleccion Arubano
Dumfries a debuta na 2014 den seleccion Arubano bou di coach Giovanni Franken, hungando den dos wega contra Guam (2-0 / 2-2) i a score su prome i unico gol den e di dos wega. Dumfries ta retira su participacion pa Aruba despues di pasa pa Sparta cu e mira pa hunga den e seleccionnan hubenil di Hulanda.

Na 2016 el a debuta den e ekipo nacional Hulandes U-20 y U-21 y na 2018 Denzel den e seleccion nacional di Hulanda. Na 2020 el a representa Hulanda den e campeonato Europeo UEFA. Dumfries a wordo selecta pa participa den seleccion Hulandes durante Copa Mundial 2022 na Qatar.